Juliobriga

Juliobriga (latine, Iuliobriga, laŭ nomo de imperiestro Gajo Julio Cezaro Aŭgusto) estis la plej grava urbo el 9 romiaj urboj fonditaj en Kantabrio.De la tiama Kantabrio. Tio estas, oni ne enkalkulas la urbojn Flaviobriga (nuna Castro Urdiales) kaj Amaya (jam ekzistanta urbo-fortikaĵo), kaj oni enkalkulas lokojn, kiuj nun estas en Asturio kaj Kastilio kaj Leono. Ĝi apartenis al romia provinco Hispania Tarraconensis.

La urbo konsistis el pli ol 20 hektaroj, sur monteto alta je 917 metroj, en la vilaĝo Retortillo (municipo Campoo de Enmedio). La loko situas en la valo Campoo, en la ena parto de Kantabrio, inter la marbordo de la Kantabra Maro kaj la Norda Altebenaĵo. De ĝi oni povis enŝipiĝi en la mara haveno Portus Victoriae Iuliobrigensium, fondita en la jaro -19, je la fino de la Kantabraj militoj. Kelkaj spertuloj opinias, ke tiu haveno estis en la nuna Golfo de Santandero, sed aliaj konsideras, ke ĝi estis en la nuna Santoña.

 Referencoj 

 Eksteraj ligiloj 
 Juliobriga en la portalo de turismo de Kantabrio

Kategorio:Historio de Kantabrio
Kategorio:Arkeologiaj lokoj en Hispanio